Žąsūgalo kraštovaizdžio draustinis
Žąsūgalo kraštovaizdžio draustinis (arba Žąsūgalos kraštovaizdžio draustinis) – saugoma gamtos sritis Lietuvoje, Žemaitijoje, Telšių rajone, į šiaurę nuo Janapolės. Apima Vidurio Žemaičių aukštumos dalį su Virvytės slėniu ir Pušinės mišku. Būdingas labai kalvotas paviršius, stačiašlaitės kalvos (svarbiausios – Žąsūgalo kalnas, Sėbų piliakalnis). Draustinyje yra senas (nuo 1253 m. minimas) Žąsūgalo kaimas. Randama retųjų augalų (smulkiažiedė gegužraibė, dvilapė blandis, mėlynasis palemonas). Draustinis įkurtas 1974 m., patenka į Varnių regioninį parką.